《越中山水》
唐代·孟郊

日觉耳目胜，我来山水州。蓬瀛若仿佛，田野如泛浮。

碧嶂几千若，清泉万馀流。莫穷合沓步，孰尽派别游。

越水净难污，越天阴易收。气鲜无隐物，目视远更周。

举俗媚葱蒨，连冬撷芳柔。菱湖有馀翠，茗圃无荒畴。

赏异忽已远，探奇诚淹留。永言终南色，去矣销人忧。

作者简介：孟郊，(751～814)，唐代诗人。字东野。汉族，湖州武康（今浙江德清）人，祖籍平昌（今山东临邑东北），先世居洛阳（今属河南）。唐代著名诗人。现存诗歌500多首，以短篇的五言古诗最多，代表作有《游子吟》。有“诗囚”之称，又与贾岛齐名，人称“郊寒岛瘦”。元和九年，在阌乡(今河南灵宝)因病去世。张籍私谥为贞曜先生。